Рилски прескочи Левски Лукойл за втората си Купа | picknroll.bg
Двата отбора изиграха равностоен мач, но играчите на Рилски спортист стигнаха до успеха след по-добра игра в нападение и след по-силни последни минути на двубоя. те показаха и много силно желание за победа. Левски Лукойл не успя да стигне до първи трофей, след като в началото на януари нефтената компания Лукойл стана спонсор на тима.
През първото полувреме двата тима играха равностойно като нито един от тях не се откъсна по-убедително напред в резултата. В края на първите 10 минути Дерек Райт реализира тройка за 19:14 за самоковци, а след кош на Йордан Бозов възпитаниците на Людмил Хаджисотиров спечелиха първата част с 27:22.
Във втората четвърт Левски Лукойл започна със серия от 10:0. Отборът изравни 27:27 след тройка на Христо Николов, след което поведе след два наказателни удара на Павлин Иванов. Отново стрелба на Николов от далечна дистанция направи резултата 32:27 за тима на Константин Папазов. След тройка на Мартин Маринов Рилски спортист отново поведе с 35:34, след което до почивката се игра кош за кош. Двата отбора се оттеглиха на почивката при 45:44 за Левски Лукойл, след два фаула на Христо Николов 24 секунди преди сирената.
В последната част самоковци продължиха да водят в резултата, но след два фаула на Неманя Милошевич „сините“ намалиха изоставането си на 69:71. След това играчите на Людмил Хаджисотиров отново излязоха напред със 78:71 и 80:73, а 1:38 минута преди сирената Бозов вкара един наказателен удар за 83:75. Последваха два фаула на Раванел за 85:76 59 секунди преди края, а 15 секунди преди финала той направи 88:80 след два успешни наказателни.
За Левски Лукойл Неманя Милошевич завърши с 18 точки, Станимир Маринов се отчете с 15 точки. Христо Николов вкара 14 точки, Павлин Иванов реализира 12 точки, а с „дабъл-дабъл“ се отличи Кийт Клентън – 10 точки и 10 борби.
март 3, 2018 in България.
← Една супа, моля!
Да впечатлиш Джордан с… Air Jordan →